Ordonanța Curții (Camera a opta) din 11 decembrie 2023 (cerere de decizie preliminară formulată de Sąd Rejonowy dla Wrocławia-Fabrycznej we Wrocławiu – Polonia) – Powszechny Zakład Ubezpieczeń S. A./Volvia sp. z o.o.
(Cauza C-303/231, Powszechny Zakład Ubezpieczeń)
[Trimitere preliminară – Articolul 99 din Regulamentul de procedură al Curții – Directiva 2011/7/UE – Combaterea întârzierii în efectuarea plăților în tranzacțiile comerciale – Articolul 2 punctul 1 – Noțiunea de „tranzacții comerciale” – Articolul 3 alineatul (1) litera (a) – Exigibilitatea unor dobânzi pentru efectuarea cu întârziere a plăților – Contract de asigurare încheiat între întreprinderi]
Limba de procedură: polona
Instanța de trimitere
Sąd Rejonowy dla Wrocławia-Fabrycznej we Wrocławiu
Părțile din procedura principală
Reclamantă: Powszechny Zakład Ubezpieczeń S. A.
Pârâtă: Volvia sp. z o.o.
Dispozitivul
Articolul 2 punctul 1 din Directiva 2011/7/UE a Parlamentului European și a Consiliului din 16 februarie 2011 privind combaterea întârzierii în efectuarea plăților în tranzacțiile comerciale
trebuie interpretat în sensul că
noțiunea de „tranzacții comerciale” acoperă un contract de asigurare prin care asigurătorul se angajează față de o întreprindere să furnizeze o anumită prestație în cazul producerii unui risc prevăzut de acest contract, iar această întreprindere se angajează față de asigurător să plătească prima de asigurare.
Articolul 3 alineatul (1) litera (a) din Directiva 2011/7
trebuie interpretat în sensul că,
în cadrul unui contract de asigurare, asigurătorul își îndeplinește obligațiile contractuale și legale, în sensul acestei dispoziții, cu singura condiție de a furniza o acoperire de asigurare celeilalte părți, iar aceasta independent de plata către aceasta din urmă a unei despăgubiri în cazul producerii riscului acoperit prin acest contract.
____________
1     Data depunerii: 15.5.2023.